Nkem Owoh

Category:Articles with hCards
Nkem Owoh (tí wọ́n bí ní ọjọ́ 7 oṣù February, ọdún 1958) jẹ́ òṣèrékùnrin àti apanilẹ́rìn-ín orílẹ̀-èdè Nàìjíríà. Ní ọdún 2008, ó gba àmì-ẹ̀yẹ ti African Movie Academy lábẹ́ ìsọ̀rí "Òṣèrékùnrin tó jẹ́ olú ẹ̀dá-ìtàn tó dára jù lọ", fún àwọn ìkópa rè nínú fíìmù orílẹ̀-èdè Nàìjíríà, bí i "Stronger than Pain".

 Ìgbésí ayé rẹ̀ 
Ipinle Enugu, ní orílẹ̀-èdè Nàìjíríà ni wọ́n bí Nkem Owoh sí. Lẹ́yìn ẹ̀kọ́ alákọ̀ọ́bẹ̀rẹ̀ àti girama rẹ̀, ó lọ sí Yunifásítì ìlú Ìbàdàn, ó sì kẹ́kọ̀ọ́ nípa ìmọ̀ ẹ̀rọ. Láti ìgbà tó ti wà ní Yunifásiti náà ni ó ti ń kópa nínú fíìmù ṣíṣe.

 Iṣẹ́ tó yàn láàyò 
Ó tún gbajúmọ̀ fún orin kan tó kọ, tí àkọ́lé rè jẹ́ "I Go Chop Your Dollar", èyí tó sọ̀rọ̀ nípa lílu ènìyàn ní jìbìtì. Àjọ Economic and Financial Crimes Commission gbẹ́sè lé orin náà.20 Ní ọdún 2007, àwọn ọlọ́pàá mú Owoh ní ìlú Amsterdam, ní Netherlands nítorí àbájáde ìwádìí olóṣù méje tí wọ́n ṣe. Wọ́n mú Owoh ní ibi t́ ti ń kọrin ní ayẹyẹ kan, níbi tí àwọn ọlọ́pàá ti kó ènìyàn 111, nítorí wọ́n fura sí wọn pé wọ́n ń ṣiṣẹ́ jìbìtì, àmọ́ wọ́n padà tú u sílẹ̀.20 Ní oṣù kọkànlá ọdún 2009, àwọn ajínigbé gbé Owoh ní orílẹ̀-èdè Nàìjíríà, ní apá Ìlà-oòrùn ilẹ̀ náà.Nkem Owoh (Osuofia) Kidnapped Àwọn ajínigbé yìí bèèrè 15 million naira. Wọ́n padà tú Owoh sílẹ̀ nígbà tí àwọn ẹbí rẹ̀ san 1.4 million naira.

 Àwọn ìtọ́kasí 

Ẹ̀ka:Àwọn ọjọ́ìbí ní 1958
Ẹ̀ka:Àwọn ènìyàn alààyè